b'\n_START_ARTICLE_\nRegulacija \xc5\xa1tevil\xc4\x8dnosti populacije\n_START_PARAGRAPH_\nRegulacija \xc5\xa1tevil\xc4\x8dnosti populacije se nana\xc5\xa1a na pove\xc4\x8danje ali zmanj\xc5\xa1anje \xc5\xa1tevila osebkov populacije. Je proces prilagajanja \xc5\xa1tevil\xc4\x8dnosti populacije spreminjajo\xc4\x8dim razmeram \xc5\xbeivljenjskega okolja v katerem biva doti\xc4\x8dna populacija. Na \xc5\xa1tevil\xc4\x8dnost populacije vplivajo biotski dejavniki in abiotski dejavniki. Med biotskimi dejavniki so zelo pomembni odnosi v okviru populacije. \xc4\x8ce je populacija zelo \xc5\xa1tevil\xc4\x8dna, lahko delujejo mehanizmi regulacije kot so: zmanj\xc5\xa1anje rodnosti, emigracija, pove\xc4\x8danje umrljivosti osebkov... Abiotski dejavniki pa delujejo neodvisno od velikosti populacije. Nepri\xc4\x8dakovane neugodne podnebne spremembe (poplave, vetrovi, zmrzali ...) lahko povzro\xc4\x8dijo zmanj\xc5\xa1anje \xc5\xa1tevil\xc4\x8dnosti populacije, ugodne podnebne spremembe pa lahko povzro\xc4\x8dijo pove\xc4\x8danje \xc5\xa1tevil\xc4\x8dnosti populacije. Poznavanje na\xc4\x8dinov in dejavnikov regulacije \xc5\xa1tevil\xc4\x8dnosti populacije je pomembno predvsem z vidika varstva polj\xc5\xa1\xc4\x8din in gozdov pred mno\xc5\xbei\xc4\x8dnim napadom \xc5\xa1kodljivcev.'